cyanic-selkie/wikianc huggingface dataset:
நான்காம் ஈழப்போர்
போர்நிறுத்த உடன்படிக்கையில் இருந்து விலகல்
இப்போர் நான்காண்டு போர் நிறுத்தத்திற்கு பிறகு தொடங்கியது. நான்கு வருடங்களாக கடைப்பிடிக்கப்பட்டிருந்த யுத்த நிறுத்தத்தை முறித்துக் கொண்டு அரசப்படைகள், விடுதலைப்புலிகளின் கட்டுப்பாட்டிலிருந்த பல பிரதேசங்களைக் கைப்பற்றிக் கொண்டன. சம்பூர், வாகரை இன்னும் பல கிழக்குப் பிரதேசப் பகுதிகளை தமது கட்டுப்பாட்டுக்குள் கொண்டு வந்தன. இந்தப் போக்கிற்கு, 2007ஆம் ஆண்டு மார்ச் மாதம் 26ம் திகதி விடுதலைப்பலிகளின் விமானப்படை கட்டுநாயக்க விமானப்படைத்தளத்தை தாக்கி விமானங்கள் பலவற்றை அழித்திருந்தமை காரணமாயிருந்தது, கட்டுநாயக்கா தாக்குதலானது விடுதலைப்புலிகள் வரலாற்றில், வெளியார் எவரது உதவியும் பெறாமல் வெற்றிகரமாக நடாத்தி முடித்த முதலாவது வரலாற்று நிகழ்வாகும்.
கைச்சாத்திடப்பட்ட போர் நிறுத்த உடன்படிக்கையில் இருந்து வெளியேறுவதாக இலங்கை அரசு ஜனவரி 2, 2008 அன்று அறிவித்தது.
விடுதலைப்புலிகளின் வான்தாக்குதல்
முதலாவதான விடுதலைப்புலிகளின் தாக்குதல் அவர்களது வான்படை வரலாற்றில் கட்டுநாயக்க அரச வான்படைத்தளத்தின் மீதான தாக்குதலாகும். 26/3/2007ல் அத் தாக்குதலில் இறந்தவர்கள் மூவர் காயமுற்றோர் பலர். விடுதலைப்புலிகளின் வான் படைத் தாக்குதல் பளை இராணுவத்தளத்தின் மீது நடாத்தப்பட்டதில் ஆறு இராணுவத்தினர் கொல்லப்பட்டு 13 இராணுவத்தினர் காயப்பட்டனர். கட்டுநாயக்கா விமானப்படைத்தளத்தின் மீதான இரண்டாவது தாக்குதல் 26/4/2007ல் நடந்தது. முதலில் நடந்த அதே இடத்தில் ஒரு மாதத்தின் பின்பு இரண்டாவது தாக்குதலாக இது அமைந்தது. 29/4/2007 காலை விடுதலைப்புலிகளின் வான்படைக் குண்டு போட்டதில் இரண்டு எரிபொருள் தாங்கிகள் கொலன்னாவவிலும், முத்து ராஜ வெலவிலும் அழிந்தன. இது தலைநகர் கொழும்பிற்கு மிக அண்மித்த பகுதிகளாகும். பளையில் நடந்த மறுதாக்குதல் பளை விமாத்தளத்திற்கு அண்மித்ததாக அமைந்தது. அப்பிரதேசத்தின் பிரதான அரசபடைகளின் தளமாக இது இருந்தது. விமானக் குண்டு எதிர்ப்பு காரணமாக குண்டுகள் புகையிரத பாதையில் விழுந்தன. இதில் ஆறு இராணுவத்தினர் பலியாகினர். 26/4/2007ல் கொழும்பு விமானப் பாதுகாப்புத்தள அறிக்கையின்படி அடையாளம் காணப்பட முடியாத விமானங்களின் நடமாட்டம் இருப்பதாகவும் 'ரடார்' காட்டியதாகவும் அறிவிக்கப்பட்டது. ஆனால் தாக்குதல் நடத்தப்படவில்லை என்றும் கூறப்பட்டது. எப்படியிருந்த போதும், சில நாட்களின் பின்பு அதிகாலையில், சித்திரை மாதம் 29ம் திகதி நாட்டிலுள்ள மக்கள் அனைவரும் உலகக்கிண்ண கிரிக்கெட் போட்டி இறுதி நிகழ்வை கண்டு கொண்டிருக்கும்போது, கொழும்பை அண்மித்திருந்த எரிபொருள் தள நிலைகள் மீது குண்டுகள் பொழியப்பட்டன. நகரின் மின்சாரம் பூரணமாக இல்லாமல் செய்து நிலைகளை அடையாளம் காணாதவாறு நடவடிக்கை எடுக்கப்பட்டது. ஆனாலும் விடுதலைப்புலி விமானங்களைச் சுட்டு விழுத்தாதையிட்டு அரச எதிர்க்கட்சியும் பொது மக்களும் அதிருப்தி தெரிவித்தனர். 75மில்லியன் ரூபாவுக்கும் மேலான செலவு தரும் பெரிய பிழைபாடுகள் விமான எதிர்ப்புக் கருவிகளில் இருந்ததாக அரசு அறிக்கையிட்டு தமது பலவீனத்தை மறைத்துக் கொண்டது.
போர் நிறுத்தத்தில் இருந்து இலங்கை அரசாங்கம் வெளியேற்றம்
2/11/2008ம் ஆண்டு யுத்த நிறுத்தத்தில் இருந்து ஸ்ரீலங்கா அரசாங்கம் தன்னிச்சையாக விலகத் தீர்மானித்தது. கடந்த இரண்டு வருடகாலமாக பேப்பர் மூலமான சமாதான நீடிப்பு விரிவாக்கப்பட்டிருந்நது. பிரதமர் ரட்ணஸ்ரீ விக்கிரம நாயக்க வருடாந்த மந்திரி சபைக் கூட்டத்தில் விரிவாக்கப் பிரகடனம் செய்த பின்பு 2/1/2008ம் ஆண்டு தலைநகர் கொழும்பில் இன்னுமொரு குண்டு வெடிப்பில் ஐந்து பேர் கொல்லப்பட்டனர். 28க்கு மேற்பட்டோர் காயமடைந்தனர். பின்வருமாறு அமைந்த அறிக்கை ஒன்று வெளிவந்தது. ' இலங்கை அரசு நேற்று (3/1/2008) இயல்பான நடவடிக்கையை தன்னிச்சையாக தீர்மானித்து யுத்த நிறுத்தத்தில் இருந்து விலகியது. தமிழீழ விடுதலைப்புலிகளுடனான போர் நிறுத்த வெள்ளைப் போர் ஒப்பந்தம் நடைமுறையில் இருந்து கடந்த இரண்டு ஆண்டுகளாக இருந்ததைவிட்டு விலகியுள்ளது. பிரதமர் ரட்ணஸ்ரீ விக்கிரம நாயக்க மந்திர சபைக் கூட்டத்தில் இவ் விவகாரத்தை முன்வைத்தார். யுத்த நிறுத்த ஒப்பந்த நடைமுறையில் உள்ள போதே இரண்டாவது குண்டு 2/01/2008ல் தலைநகர் கொழும்பில் வெடித்துள்ளது. 5பேர் கொல்லப்பட்டனர் 28 பேர் காயமடைந்தனர். நோர்வீஜியன் அரசும் ஸ்ரீலங்கா அரசும் விடுதலைப்புலிகளும் மேற்கொண்ட போர்நிறுத்த ஒப்பந்தம் (22/2/2002) இவ் அறிக்கை மூலம் சிதைவடைந்தது. பொருளடக்க விதிகள் 4:4 ஒப்பந்த மேற்பார்வையாளர்கள் விதிகள், நடைமுறைகள் 16/1/2008 திகதியில் இருந்த நடைமுறையில் இல்லாது போகிறது' இவ் விவகாரம் 29/12/2007ல் பாதுகாப்புச் செயலர் கோதபாஜ ராஜபக்ச மத்தியில் பேசு பொருளாக வைக்கப்பட்டிருந்தது. உதவி வழங்கும் நாடுகளான ஐக்கிய அமெரிக்கா, கனடா, நோர்வே நாடுகள் மத்தியில் இவ் விவகாரம் மிகுந்த அதிருப்தியை ஏற்படுத்தியதால் இந் நாடுகள் தமது திருப்தியீனத்தை இலங்கை அரசுக்கு வெளிப்படுத்தியிருந்தன. இலங்கை அரசும் திருப்தியீனத்தை வெளிப்படுத்தியது. அயல் நாடான இந்தியாவும் போர் நிறுத்தம் மீறப்படுவதை திகைப்பூட்டும் அச்சமாகக் கருதி தன்னுடைய அதிருப்தியை வெளிப்படுத்தியது.
கண்காணிப்புக் குழு வெளியேறியது
இலங்கை அரசாங்கம் ஒருதலைப்பட்சமாக போர் நிறுத்த ஒப்பந்தத்தில் இருந்து வெளியேறியதனைத் தொடர்ந்து இலங்கைப் போர் நிறுத்தக் கண்காணிப்புக் குழுவினர் ஜனவரி 16 ஆம் நாள் இலங்கையில் இருந்து வெளியேறவுள்ளதாக அக்குழு தெரிவித்தது.
நோர்டிக் நாடுகள்
போர் நிறுத்த உடன்பாட்டில் இருந்து சிறிலங்கா வெளியேறியது பொதுமக்களை பாதுகாப்பதற்கு ஆதரவான முக்கிய உடன்பாடு ஒன்று முடிவுக்கு வந்ததாகவே அர்த்தம் என்று நோர்வே, சுவீடன், டென்மார்க், பின்லாந்து, ஐஸ்லாந்து ஆகிய நோர்டிக் நாடுகளின் வெளிவிவகார அமைச்சர்கள் கூட்டாக வெளியிட்ட அறிக்கையில் தெரிவித்தனர்.
ஐக்கிய அமெரிக்கா
"இலங்கையில் நடைபெற்று வரும் மோதல்களுக்கு அமைதி வழியிலான தீர்வைக்காண்பதை இது மேலும் கடினமாக்கி உள்ளது" என்று இலங்கைக்கான அமெரிக்கத் தூதரகத்தின் பேச்சாளர் தனது அறிக்கையில் தெரிவித்தார்.
ஐக்கிய நாடுகள்
போர் நிறுத்த உடன்பாட்டில் இருந்து இலங்கை அரசு தன்னிச்சையாக விலகிக் கொண்டது தமக்கு கவலை அளிப்பதாகவும் அரசு விலகிக் கொண்டது வடக்கில் மோதல்களை உக்கிரமடையச் செய்வதுடன் அது கொழும்பு உட்பட நாடு முழுவதும் பரவலாம் என்றும் ஐ.நா.வின் பொதுச் செயலாளர் பான் கி மூன் தெரிவித்தார்.
வரவேற்பு
போர் நிறுத்த உடன்பாட்டில் இருந்து இலங்கை அரசு விலகிக் கொண்டதற்கு தமிழர் விடுதலைக் கூட்டணி தலைவர் வி. ஆனந்தசங்கரி கருத்துத் தெரிவிக்கையில், போர்நிறுத்த உடன்பாடு விடுதலைப் புலிகள் தம்மை பலப்படுத்திக் கொள்ளவே உதவியிருக்கிறது என்றும் அரசு விலகிக் கொண்டது தமக்கு மகிழ்ச்சியை அளிப்பதாகவும் தெரிவித்தார்
வடக்கிலும் கிழக்கிலும் அரசியல் நிலைமைகள்
மனித உரிமைகளக்கு புறம்பான குற்றவாளியாக கருணா கருதப்பட்டிருந்த காலத்தில் அவர் நீதிக்குப் புறம்பான பல மரணங்களுக்கு காரணமாக இருந்தார். பத்திரிகையாளர்கள் துன்புறுத்தப்பட்டமை சிறுவயது விடுதலைப்புலி போராளிகளை இணைத்திருந்தமை போன்ற குற்றமும் அவர் மீது இருந்தது. புறம்பாக தனித்து இயங்கிய கருணா குழு பல நிதி மோசடிகளையும் செய்ததாக கருதப்பட்டிருந்தது. அரசுக்கு ஆதரவளித்துக் கொண்டிருந்த கருணா விடுதலைப்புலிகள் இயக்கத்திலிருந்து பிரிந்து சென்றவர்களால் விடுதலைப்புலிகளுக்கு எதிராகவும் சட்டத்திற்கு புறம்பாகவும் பல நடவடிக்கைகளில் ஈடுப்டிருந்தார். அரசாங்கம் கருணாவிற்;கு உதவி செய்யும் வகையில் அவரை பிரித்தானியாவிற்கு அகதி அந்தஸ்தில் செல்வதற்கு உதவியது. பின்பு கருணா சட்டபூர்வமற்ற வகையில் பிரித்தானியாவுக்குள் நுழைவதற்காக முறைப்படி கைதுசெய்யப்பட்டு போர்க்குற்றவாளியாக்கப்பட்டிருந்தார்.
வடக்கில் போர்
இத் தாக்குதல்கள் தொடர்ச்சியாக சில மாதங்கள் நீடித்தன. மோதல்கள் புரட்டாதி மாத தொடக்கத்தில் அதிகரித்து மோதல்கள் அதி உயர் பாதுகாப்பு வலயம் வரை நீண்டு சென்றன. இரு புறங்களிலும் ஆட்லறி பீரங்கிகள் தாராளமாகப் பயன்படுத்தப்பட்டன. திடீர் தாக்குதல்கள் அதிகரித்தது. விடுதலைப்பலிகளின் உயிலங்குளம் தளம், தம்பனைத் தளம் முன்னேறிய அரச படைகளிடம் பறிபொயின. விடுதலைப்புலிகளின் பலமான தமாக விளங்கிய பறப்பாங்கண்டல் மன்னார்த் தளம் 27ம் திகதி மார்கழி மாதம் 2007ம் ஆண்டு பறிபோனது. சண்டே ஒப்சேவர் பத்திரிகைக்கு அளித்த பேட்டியில் இராணுவக் கொமாண்டர் ஜெனரல் சரத் பொன் சேகா அளித்த விபரம் பின்வருமாறு அமைந்திருந்தது. ' ஸ்ரீலங்கா இராணுவம் விடுதலைப்புலிகளின் பாதுகாப்ப எல்லை, முன்னணி அரண்களைத் தாண்டி வன்னியின் உள்ளே உள்ள விடுதலைப்புலிகளின் எல்லா மையங்களையும் சுற்றி வளைத்ததாகவும், 3000 வரையிலான விடுதலைப்புலிகள் அடியோடு அழிக்கப்பட்டதாகவும், 2008 முதல் ஆறு மாத காலத்திற்குள் இது நடந்துள்ளதாகவும் தெரிவித்தார். 2008ம் ஆண்டிற்குள் விடுதலைப்புலிகளை அடியோடு அழித்துவிட முடியுமென்ற நம்பிக்கையை வெளிப்படுத்தினர். விமானப்படைத் தளபதியும் கடற்படைத் தளபதியும் இக் கருத்தை ஆதரித்தனர். அரச இராணுவம் விடுதலைப்புலிகளின் தலைவர் பிரபாகரன் விமானப்படைத் தாக்குதலில் கடுமையான காயத்திற்குள்ளாகியுள்ளார் என கருதியது. 2007 கார்த்திகை மாதம் 26ல் நடந்த விமானத் தாக்குதலில் ' பங்கரில் ' இருந்த போது கிளிநொச்சி ஜெயந்தி நகரில் இச் சம்பவம் நடந்ததாக கதை பரவியது. முன்னதாக கார்த்திகை மாதம் 2ல் அரசியல் துறை பொறுப்பாளர் தமிழ்ச்செல்வன் விமானத் தாக்குதலில் மரணமடைந்திருந்தார். புலனாய்வுத்துறைப் பொறுப்பாளராக இருந்த சாள்ஸ் மற்றும் முக்கிய பகுதி நிலைத் தலைமைகள் தமது தாக்குதலில் கொல்லப்பட்டிருந்ததாகவும், உட்சென்று ஊடுருவித் தாக்குதலிலும் பல தலைமைகள் அழிந்துவிட்டதாகவும் இணையத்தளத்தில் அரசப்படையினர் தெரிவித்தனர். இதன் முன்பாக நாகர்கோவில் புலிகளின் தளமும் முகமாலைத் தளமும் முடங்கியதாக அரசு அறிவித்தது.
மன்னார் மாவட்டம் கைப்பற்றப்படல்
ஆவணி மாதம் 2ம் திகதி 2008ல் ஸ்ரீலங்கா இராணுவம் வெள்ளாங்குளம் நகரைக் கைப்பற்றியதன் மூலம், மன்னார் மாவட்டப்புற அரணாக விளங்கிய முக்கியப் பகுதி அரச படைகளின் கட்டுப்பாட்டிற்குள் வந்தது. இப் பகுதி கைப்பற்றப்பட்டதனால் மன்னார் மாவட்டத்தின் முழுப்பகுதியும் 8 மாத காலத்தினுள் அரசப் படைகளின் கட்டுப்பாட்டிற்குள் வந்தடைந்தது.
விமானப் போர்
குறிப்பிடத் தக்க அளவிற்கான விமானப் போர்த் தாக்குதல்கள் இருதரப்பினர்களாலும் இந்தப் போர் மையங்களில் நடந்தன. குறித்து ஒதுக்கப்பட்ட இடங்களில் ஸ்ரீலங்கா விமானப் படை தாக்குதல்களை நடாத்தியது. விடுதலைப்புலிகளின் விமானப்படையும் சிறியரக விமானம் மூலம் ஸ்ரீலங்கா இராணுவ நிலைகளைத் தாக்கியது.
புதுக்குடியிருப்பில் நச்சு வாயுத் தாக்குதல்
புதுக்குடியிருப்பில் இலங்கைப் படையினர் வேதி ஆயுதங்களால், குறிப்பாக நச்சு வாயுவால் தாக்குதல் நடத்தி உள்ளதாக விடுதலைப் புலிகள் குற்றம் சாட்டி உள்ளார்கள். இந்த தாக்குதல்களில் இருந்து தப்பி வந்த விடுதலைப் புலிகளின் முக்கிய தளபதியான லோரன்சு இந்த தகவலை வெளியிட்டுள்ளார். தமிழீழ விடுதலைப் புலிகளின் நூற்றுக்கணக்கான உறுப்பினர்களை கொன்று குவித்ததாக இலங்கை பாதுகாப்பு அமைச்சு தெரிவித்துள்ளது. இந்த வேதி ஆயுதங்கள் இலங்கை படையினருக்கு இந்திய அரசாங்கத்தால் தரப்பட்டதாகும்.
யுத்தத்தின் முடிவு
19/05/2009 ஸ்ரீறிலங்கா இராணுவ நடவடிக்கை முடிவுக்கு வந்தது. 26 வருடங்களாக நடைமுறைப்படுத்ப்பட்ட விடுதலைப்புலிகளுக்கு எதிரான இராணுவ நடவடிக்கைகள் முடிவுக்கு வந்தன. 58வது பிரிவுத் தளபதி பிரிகேடியர் செவேந்திர சில்வா, 59வது பிரிவுக் தளபதி பிரிகேடியர் பிரசன்னா டிசில்வா, 53வது பிரிவுத் தளபதி கொமாண்டர் கமல் குணரத்ன, தலைமையில் சிறிய பகுதிக்குள் அடக்கப்பட்ட விடுதலைப்புலிகளும் மக்களும் ஒன்றாக அமைந்திருந்த நந்திக்கடலேரிப் பகுதிக்குள்ச துர வடிவில் முற்றுகையிடப்பட்டனர். இந்தக் கடைசிப் போரில், விடுதலைப் புலிகளின் முக்கிய தலைமைகள் ஜெயம், பானு, லோறன்ஸ், பாப்பா, லக்ஸ்மணன், பாலசிங்கம் நடேசன், பொட்டம்மான், சூசை, வேலுப்பிள்ளை பிரபாகரன் கொல்லப்பட்டதாக தெரிய வந்நது. காலை 19/5/2009ல் 4வது விஜயபாகு (றெஜி மென்ற்) பிரிவு றொகித அலுவிகாரையால் தலைமை வகிக்கப்பட்ட அணியினர் தலைவர் பிரபாகரனது உடலைக் கண்டுபிடிக்கப்பட்டதுடன். 3 தசாப்தங்களாக நடந்து வந்த போர் முடிவுக்கு வந்தது. 22/05/2009ல் ஸ்ரீலங்கா பாதுகாப்புச் செயலர் கோத்தபாய ராஜபக்ஷ பின்வரும் உறுதிப்படுத்திய தகவலை வெளியிட்டார். 6261 ஸ்ரீலங்கா இராணுவம் இழக்கப்பட்டது என்றும் காயப்பட்டோர் 29551 என்றும் அறிவித்தார். பிரகேடியர் உதயநாயக் கார வெளியிட்ட தகவலின் படி ஏறத்தாழ 22000 விடுதலைப்புலிகள் அழிக்கப்பட்டுவிட்டதாக அறிய வந்நது.
புலிகளின் வீழ்ச்சி
இதனைத் தொடர்ந்து புலிகளின் அடுத்த தலைவராகத் தன்னைப் பிரகடனப் படுத்திக் கொண்டார் பத்மநாதன். ஆயினும் விடுதலைப் புலிகள் அமைப்பினுள்ளே இது சம்பந்தமாக குழப்பங்கள் நிலவியது. ஆயினும் ஆகஸ்ட் 2009 இல் தன்னைத் தானே தலைவராக நிறுவிய பத்மநாதனை இலங்கை அரசு மலேசியாவின் தலைநகரமான கோலாலம்பூரில் வைத்துக் கைது செய்தது.
வெளி இணைப்புகள்
பகுப்பு:நான்காம் ஈழப்போர் பகுப்பு:இலங்கை இராணுவத்தினரின் தாக்குதல்கள் பகுப்பு:இலங்கை இனப்பிரச்சினை பகுப்பு:2002 நிகழ்வுகள்
ஆனோடைன்
ஆனோடைன் (Anodyne) என்பது மூளை அல்லது நரம்பு மண்டலத்தின் உணர்திறனைக் குறைப்பதன் மூலம் வலியைக் குறைக்கப் பயன்படும் ஒரு மருந்தாகும். இந்த சொல் 20 ஆம் நூற்றாண்டுக்கு முன்னர் மருத்துவத்தில் ஒரு பொதுப் பெயராகப் பயன்படுத்தப்பட்டது. ஆனால் இத்தகைய மருந்துகள் இப்போது பெரும்பாலும் வலி நீக்கும் மருந்துகள் அல்லது வலி நீக்கிகள் என அழைக்கப்படுகின்றன.
பெயர்க்காரணம்
கிரேக்க மொழியில் இல்லாத என்ற பொருளைக் குறிக்கும் ஆன் என்ற சொல்லையும் வலி என்ற பொருளைக் குறிக்கும் ஓடைன் என்ற சொல்லையும் இணைத்து ஆனோடைன் என்ற பெயர் வருவிக்கப்பட்டுள்ளது.
பயன்
சொற்பிறப்பியலை அடிப்படையாகக் கொண்டு பொருள் கொண்டால் இந்த சொல் வலியைக் குறைக்கும் எந்தவொரு பொருளையும் குறிக்கும். ஆனால் இந்த சொல்லின் பொருள் மருத்துவர்களால் மிகவும் கட்டுப்படுத்தப்படுகிறது.
உட்கொண்ட போதைப்பொருள், தூக்க மருந்துகள் மற்றும் ஓப்பியம் வழிப்பெறுதிகள் போன்றவையும் வலிநீக்கிகளில் அடங்கும். ஓப்பியம், என்பேன் என்ற செடியின் இலைகள், எம்லாக் எனப்படும் செடியின் இலைகள், புகையிலை, நைட்சேடு செடியின் இலை குளோரோஃபார்ம் போன்றவை 19 ஆம் நூற்றாண்டில் முதன்மையான  அனோடைன்களாகப் பயன்படுத்தப்பட்டன.
அனோடைன் பால்சம், முரட்டு வெண்சவர்க்காரம், கற்பூரம், குங்குமப்பூ, மற்றும் மது ஆகியவற்றால் ஆன சில கூட்டு மருந்துகளும் இந்த பெயரால் அழைக்கப்பட்டன. இவை தீவிர வலியைத் தணிக்க மட்டுமல்லாமல், வலியுண்டாக்கும் சிக்கலான பொருள்களை வெளியேற்ற உதவுவதற்காகவும்  பரிந்துரைக்கப்பட்டன. இலக்கிய பயன்பாட்டில் ஆனோடைன் என்ற சொல் வலி என்ற மருத்துவ பொருளிலிருந்து விடுபட்டு இனிமையானது அல்லது நிதானமானது என்ற பொருளைக் குறித்தது. சர்ச்சைகளற்ற அல்லது சாதுரியமாக ஏற்றுக்கொள்ளக்கூடிய அல்லது குற்றம் அல்லது விவாதத்தை ஏற்படுத்த வாய்ப்பில்லாத எதையும் தெரிவிக்க இச்சொல் பயன்பட்டது.
மேற்கோள்கள்
பகுப்பு:மருந்தியல் பகுப்பு:வலி நிவாரணிகள் பகுப்பு:மருத்துவம்
கிரியோ எலிமென்ட்ஸ்/புரோ
பகுப்பு:மென்பொருள்
மாநில நெடுஞ்சாலை 23 (தமிழ்நாடு)
மாநில நெடுஞ்சாலை 23 (ஆங்கிலம்: State Highway 23) அல்லது எஸ்.எச்-23 (ஆங்கிலம்: SH23) என்பது, இந்தியாவின் தமிழ்நாடு மாநிலத்தின் நாகப்பட்டிணம் மாவட்டத்தில் மயிலாடுதுறை என்னும் இடத்தையும், திருவாரூர் மாவட்டத்தின் திருத்துறைப்பூண்டி என்ற இடத்தையும் இணைக்கும் மயிலாடுதுறை-திருத்துறைபூண்டி சாலை ஆகும். இதன் நீளம் 68.2  கிலோமீட்டர்கள்.
சினேகா தீப்தி
ஊடல சினேகா தீப்தி (Vootala Sneha Deepthi பிறப்பு 10 செப்டம்பர் 1996) ஓர் இந்தியத் துடுப்பாட்ட, வீராங்கனையான இவர் இந்தியப் பெண்கள் துடுப்பாட்ட அணிக்காக விளையாடி வருகிறார். இவர் ஏப்ரல் 2013 இல் வங்காளதேசப் பெண்கள் துடுப்பாட்ட அணிக்கு எதிராக சர்வதேச போட்டியில் அறிமுகமானார். இரண்டு பெண்கள் பன்னாட்டு இருபது -20 மற்றும் ஒரு மகளிர் ஒபது போட்டியிலும் விளையாடியுள்ளார். உள்ளூர்ப் போட்டிகளில் தென் மண்டலம் மற்றும் ஆந்திராவுக்காக விளையாடியுள்ளார்.
வாழ்க்கை
சினேகா தீப்தி ஆந்திராவின் விசாகப்பட்டினத்தில் 1996 இல் பிறந்தார். குழந்தைப் பருவத்தில் எந்த விளையாட்டிலும் தீவிரமாக ஆர்வம் காட்டவில்லை என்றாலும், சகோதரர் மற்றும் தந்தையுடன் இணைந்து தெருவோரமாக துடுப்பாட்டம் விளையாடியுள்ளார். தந்தையின் அறிவுறுத்தல் காரணமாக இவர் துடுப்பாட்டம் விளையாடத் துவங்கினார். நான்காம் தரநிலையின் போது இவர் பயிற்சி வகுப்புகளிலும் கலந்து கொண்டுள்ளார். இவரது தந்தை சினேகா தீப்தி மற்றும் அவரது இளைய சகோதரி ரம்யா தீபிகா ஆகியோரை கோடைகால பயிற்சி முகாமில் சேர்த்தார். இவரது குடும்பம் உக்குநகரத்திலிருந்து (விசாகப்பட்டினம் இரும்பு ஆலை) விசாகப்பட்டினத்தின் மற்றொரு புறநகரான போதிநமல்லய்யா பாலத்திற்கு குடிபெயர்ந்தது. பயிற்சியாளர் கிருஷ்ணாராவின் கீழ் முறையான பயிற்சி பெற்றார் மற்றும் மருத்துவர் ஒய். எஸ். ராஜசேகர் ரெட்டி துடுப்பாட்ட அரங்கத்தின் வசதிகளையும் பயன்படுத்திக்கொண்டார்.
2013 இல், தீப்தி ஆந்திரப் பெண்கள் துடுப்பாட்ட அணியில் இருந்து இரு நூறுகள் அடித்த முதல் துடுப்பாட்ட வீராங்கனை ஆனார். மாவட்டங்களுக்கு இடையேயான மூத்த பெண்கள் துடுப்பாட்டப் போட்டியில் கிழக்கு கோதாவரிக்கு எதிராக 203 ஓட்டங்கள் எடுத்து இறுதிவரை ஆட்டமிழக்காமல் இருந்தார். 2012-13 வங்காளதேசத் துடுப்பாட்ட அணிக்கு எதிரான தொடருக்கான தேசிய அணிக்கு இவர் தேர்ந்தெடுக்கப்பட்டார். அதன்மூலம் மிக இளம் வயதில் பெண்கள் பன்னாட்டு இருபது20 போட்டியில் விளையாடிய இந்திய வீராங்கனை எனும் பெருமை பெற்றார். அப்போது அவருக்கு வயது 16 வருடங்கள் மற்றும் 204 நாட்கள் ஆகும் ஆகஸ்ட் 2015 இல், ஏசிஏ வட மண்டல மாவட்டங்களுக்கு இடையேயான பெண்கள் போட்டியின் தகுதிச் சுற்றுப் போட்டியில் ஸ்ரீகாகுளத்திற்கு எதிராக 350 ஓட்டங்கள் எடுத்தார். இந்த போட்டியில் அவர் நான்கு ஓட்டங்களுக்கு இரண்டு இலக்குகளையும் கைப்பற்றினார்.
சான்றுகள்
பகுப்பு:வாழும் நபர்கள் பகுப்பு:1996 பிறப்புகள் பகுப்பு:இந்தியப் பெண்கள் இருபது20 வீராங்கனைகள்
பெலீஸ் பல்கலைக்கழகம்
வளாகங்கள்
இந்த வளாகத்தில் பல்கலைக்கழகத்தின் பெரும்பாலான அலுவலகங்கள் அமைந்துள்ளன. இங்கு உள்ளூர் மொழிகளுக்கான கல்வி மையம் அமைந்துள்ளது. இங்கு ஆங்கிலம், தகவல் தொழில் நுட்பம் ஆகிய பாடப்பிரிவுகளைக் கற்கின்றனர். இங்கு அறிவியல் ஆய்வகங்களும் அமைந்துள்ளன.
இங்கு வேளாண்மை, இயற்கை வளங்கள் உள்ளிட்ட பாடப்பிரிவுகளில் இரண்டாண்டு கல்வித் திட்டங்கள் உள்ளன.
பாடப்பிரிவுகளில் பாடங்களைக் கற்பிக்கின்றனர்.
விளையாட்டு
இங்கு கைப்பந்தாட்டம், கால்பந்தாட்டம், மென்பந்தாட்டம், கூடைப்பந்தாட்டம், கராத்தே, டென்னிஸ் உள்ளிட்ட விளையாட்டுகளில் பயிற்சி அளிக்கப்படுகிறது.
இணைப்புகள்
பகுப்பு:பல்கலைக்கழகங்களும் கல்லூரிகளும் பகுப்பு:பெலீஸ்
மிஸ்ஸிங் யூ
மிஸ்ஸிங் யூ அல்லது ஐ மிஸ் யூ (Missing You) என்பது தென் கொரியா நாட்டுத் தொலைக்காட்சி தொடர் ஆகும். இந்த தொடரை லீ ஜே-டோங் மற்றும் பார்க் ஜே-போம் என்பவர்கள் இயக்கியுள்ளார்கள். இந்த தொடரில் கதாநாயகியாக யூன் ஐன்-ஹே மற்றும் கதாநாயர்களாக பார்க் யூ-சுன் மற்றும் யூ சேயுங் ஹோ நடித்துள்ளனர்.
இந்த தொடர் 7 நவம்பர், 2012ஆம் ஆண்டு முதல் 17 ஜனவரி 2013ஆம் ஆண்டு வரை தென் கொரியா நாட்டு நேரப்படி புதன் மற்றும் வியாழக்கிழமைகளில் இரவு 09:55 மணிக்கு ஒளிபரப்பாகி 21 அத்தியாயங்களுடன் நிறைவடைந்தது.
வெளி இணைப்புகள்
பகுப்பு:முன்குவா ஒலிபரப்பு கார்ப்பரேஷன் தொலைக்காட்சி நிகழ்ச்சிகள் பகுப்பு:தென் கொரியா நாடகத் தொலைக்காட்சி தொடர்கள் பகுப்பு:கொரிய மொழித் தொலைக்காட்சி நிகழ்ச்சிகள் பகுப்பு:2012 இல் தொடங்கிய தென் கொரிய நாட்டுத் தொலைக்காட்சி நிகழ்ச்சிகள்‎ பகுப்பு:தென் கொரிய உணர்ச்சியூட்டும் தொலைக்காட்சித் தொடர்கள் பகுப்பு:2013 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
வன்னிக்கோனந்தல்
வன்னிக்கோனேந்தல் (ஆங்கிலம் : Vannikonandhal) இந்தியாவின் தென்பகுதியில் உள்ள தமிழ்நாடு என்னும் மாநிலத்தில் திருநெல்வேலி மாவட்டம், மானூர் வட்டம், மானூர்  ஊராட்சி ஒன்றியத்தில் உள்ள ஒரு சிற்றூர் ஆகும். இந்த ஊர் திருநெல்வேலியில் இருந்து வடக்கே 30 கி.மீ தொலைவில் திருநெல்வேலிக்கும் - சங்கரன்கோவிலுக்கும் இடையே அமைந்துள்ளது.
வரலாறு
தற்போது வாழும் மக்களின் முந்தைய தலைமுறையினர் இங்கு வருவதற்கு முன்னால் வன்னிய கோனார்என்ற சமுகத்தை சார்ந்த மக்கள் இங்கு வாழ்ந்து வந்தாகவும் அதனால் இந்த ஊர் வன்னிக்கோனேந்தல் எனப் பெயர் பெற்றது என்றும் கூறுவர் இந்த பெயருக்கு மற்றொரு காரணமும் கூறப்படுகிறது. இதற்கு முன் வன்னி மரங்கள் இங்கு அதிகமாக காணப்பட்டதால் இந்த ஊர் வன்னிக்கோனேந்தல் என்ற பெயர் பெற்றது என்றும் கூறுவர்.
காலநிலை மற்றும் பொருளாதாரம்
இங்கு பருத்தி, நெல் பயிர்வகைகளும் பயிடப்படுகின்றன. இது செம்மண் தரை என்பதாலும் .இந்த மண்ணிற்கு ஏற்ற பயிர் வகைகள் நன்றாக விளையும். இங்கு நீர் ஆதாரமாக இந்த ஊரின் மேற்கு பகுதியில் அமைந்து உள்ள மிகப்பெரிய குளமாகும். இந்த குளம் அருகில் கிணறுகளுக்கு தண்ணீரை வழங்குகிறது. இங்கு விளைவிக்கப்படும் பொருள்கள் அருகில் உள்ள சங்கரன்கோவில் மற்றும் திருநெல்வேலியில் உள்ள சந்தைக்கு அனுப்பி வைக்கப்படுகிறது.
சமயங்கள் - ஆலயங்கள்
மேலும் இந்த ஊரின் மேற்கு பகுதியில் உள்ள மலைப்பகுதியில் ஆஞ்சநேயர் கோவில் காணப்படுகிறது. இக்கோவிலில் முக்கியமான நாட்களிலும் மற்றும் சனிக்கிழமை தோறும் இங்கு பூசை நடக்கும். சனிக்கிழமை மக்கள் அதிகமாக இங்குசென்று வாயு பகவானை வழிபடுவார்கள்.
போக்குவரத்து வசதிகள்
இந்த ஊர் சங்கரன்கோயில் - திருநெல்வேலிக்கிடையே அமைந்துள்ளதால் பேருந்து வசதி நன்றாக உள்ளது. இங்கிருந்து எந்த ஊர்களுக்கும் பேருந்து வசதி உண்டு. தற்போது திருநெல்வேலி-ராஜபாளையம் இடையே நான்குவழிசாலை அமைய இருப்பதால் இன்னும் எளிதாகவும் விரைவாகவும் எங்கும் சென்றுவரமுடியும்.
மேலும் இங்கு அரசு / தனியார் பேருந்துகள் அனைத்தும் இங்கு நின்றே செல்லூம் மற்றும் அருகில் உள்ள ஊர்களுக்கு சொல்லுவதற்கு பேருந்துகளும் ஆட்டோகளும் காணப்படுகிது.
கல்வி
இங்குள்ள இளம் வயதினர் பெரும்பாலும் அடிப்படைக் கல்வி அறிவை பெற்றவர்களாகவே இருக்கிறார்கள். பெரும்பாலான ஆண்கள் காவல்துறை மற்றும் இராணுவ துறைகளுக்கும் சென்றுள்ளனர்.
பாதுகாப்பு
மக்களின் பாதுகாப்பிற்காக அருகில் உள்ள ஊரான தேவர்குளத்தில் காவல் நிலையம் உள்ளது.
மேற்கோள்கள்
பகுப்பு:திருநெல்வேலி மாவட்டத்திலுள்ள கிராமங்கள்
கலைச்சுடர் (சிற்றிதழ்)
கலைச்சுடர் இலங்கை வெலிகமையிலிருந்து 1986ம் ஆண்டில் வெளிவந்த ஒரு மாத இதழாகும்.
உள்ளடக்கம்
இவ்விதழில் ஆய்வுக்கட்டுரைகள், சிறுகதைகள், கவிதைகள், துணுக்குகள், அறிவியல் கருத்துகள் போன்ற பல்சுவை அம்சங்கள் இடம்பெற்றிருந்தன.
ஆதாரம்
பகுப்பு:இலங்கை இசுலாமியத் தமிழ் இதழ்கள்
ஷோலக மொழி
ஷோளக மொழி (Sholaga language) தமிழ் மற்றும் கன்னட மொழிகளுடன் தொடர்புடைய ஒரு திராவிட மொழி ஆகும். இதை ஷோளக மக்கள் பேசுகிறார்கள். இம்மொழியைத் தாய்மொழியாகக் கொண்டோரின் எண்ணிக்கை 24,000 ஆகும்.
மற்ற பெயர்கள்
இம்மொழி காடு ஷோளிகர், ஷோளிக, ஷோளிகர், சோளக, சோளிக, சோளிகர், சோளநாயக்கன்ஸ், சோளநாயிகா எனவும் அழைக்கப்படுகிறது.
வகைப்படுத்தல்
தெற்கு, தென்மைய, மைய, வடக்கு மற்றும் வகைப்படாதது என்று ஐந்து வகைகளாகப் பிரிக்கப்பட்ட திராவிட மொழிகளில் ஷோளக மொழி ஒரு தென்திராவிட மொழி என வகைப்படுத்தப்பட்டுள்ளது.
சந்திரமண்டோல்
சுயசரிதை
இளவரசி சந்தர்மண்டோல் என்ற பெயரில் 1855 ஏப்ரல் 24 அன்று பாங்காக்கில் உள்ள பெரிய அரண்மனையில், மோங்குத் மன்னருக்கும், டெப்சிரிந்திரா அரசிக்கும் ஒரே மகளாகப் பிறந்தார். இவருக்கு, இளவரசர் சுலாலாங்கார்ன் என்ற ஒரு மூத்த சகோதரும், இளவரசர் சதுரோன்ராஸ்மி, இளவரசர் பானுரங்சி சவாங்வோங்சே என்ற இரு இளைய சகோதரர்களும் இருந்தனர்.
இவர் ஆரம்பத்தில் சந்தர்மண்டோல் என்று பெயரிடப்பட்டார். மேலும் 1862 ஆம் ஆண்டில் மன்னர் மோங்குத்தின் உத்தரவின் பேரில் சந்திரமண்டோல் சோபோன் பாகியாவதி என்று மாற்றப்பட்டார். இவரது தந்தை இவரை "நாங் நு" (தாய்: "சிறிய மகள்") என்றும் அழைத்தார். மேலும், அரண்மனை அதிகாரிகள் அன்பாக இவரை "பா-யிங்" என்று அழைத்தனர்.
இவர் ஆங்கில மொழியிலும், மேற்கத்திய பழக்கவழக்கங்களிலும் அண்ணா லியோனோவன்ஸ் என்ற ஆசிரியரால் பயிற்றுவிக்கப்பட்டார்.
இவர் 1863 மே 14 அன்று வாந்திபேதியால் இறந்தார். பேங்காக்கிலுள்ள சனம் லுாங்க் கல்லறையில் புதைக்கப்பட்டார். 1867 ஆம் ஆண்டில் இளவரசர் சுலலாங்கொர்ன் அரசராக முடிசூட்டிக் கொண்டபோது, இவருக்கு மரணத்திற்குப் பிறகு 3 மே 1884 அன்று இளவரசி விசுத்கிரசாத்  ("தூய்மையான பெண்") என்று பெயரிட்டார்.
மரபு
இவர் அன்னா அன்ட் த கிங் என்ற ஆங்கிலத் திரைப்படத்தில் "இளவரசி பா-யிங்" என்ற கதாபாத்திரமாக இருந்தார். மேலும், பேங்காக்கின் விசுத் கசாத் சாலைக்கு இவரது பெயரிடப்பட்டது.
வெளி இணைப்புகள்
பகுப்பு:1863 இறப்புகள் பகுப்பு:1855 பிறப்புகள்
ஆனர்த்த பண்பாடு
ஆனர்த்த பண்பாடு அல்லது ஆனர்த்த மட்பாண்ட காலம் (Anarta tradition or Anarta ware) செப்புக் காலத்திய தொல்லியல் பண்பாட்டு களமாகும். இப்பண்பாட்டின் தொல்லியல் மேடுகள், இந்தியாவின் தற்கால குஜராத் மாநிலத்தின் பதான் மாவட்டத்தில் உள்ள லோத்தேஸ்வர் மற்றும் கோலா தோரா  (Gola Dhoro) பகுதிகளிலும்,  ஜுனாகத் மாவடத்தின் தத்ரானா பகுதிகளிலும் கண்டுபிடிக்கப்பட்டது. இப்பண்பாடு கிமு 3950 ஆண்டிக்கும், கிமு 1950 ஆண்டிற்கும் இடைப்பட்டடது என கதிரியக்கக்கரிமக் காலக்கணிப்பில் தெரிய வருகிறது.
பெயரிடல்
ஆனர்த்த நாடு என்பது வடக்கு குஜராத்தின் தொன்ம வரலாற்றுப் பெயர் ஆகும். எனவே இத்தளங்களில் இருந்து கண்டெடுக்கப்பட்ட இந்த வகையான மட்பாண்டங்களுக்குப் பின்னாளில் இந்தப் பெயர் பயன்படுத்தப்பட்டது.
புவியியல் வரம்பு
ஆனர்த்த பண்பாட்டின் முக்கிய பகுதி, வடக்கு குஜராத்தில் 67 தளங்களைக் கொண்டுள்ளது. மேலும் நான்கு தளங்கள் கட்ச் பகுதிகளிலும், மூன்று தளங்கள் சௌராஷ்டிரா பகுதிகளிலும் பதிவாகியுள்ளன.
அரப்பா தொடர்பான தொல்லியல் களங்கள்
ஆனர்த்தா பண்பாட்டு களங்களில் கண்டெக்கப்பட்ட மட்பாண்டங்கள், கட்ச் மாவட்டத்தின் சுர்கோட்டாவில் கிடைத்த பீங்கான் மட்பாண்டங்கள் போன்றே இருந்தது. சுரேந்திரநகர் மாவட்டத்தில் உள்ள நாக்வாடா தொல்லியல் களத்தை அகழ்வாராய்ச்சி செய்த போது, ​​​​இந்த தனித்துவமான பிராந்திய வகை மட்பாண்டங்கள், அரப்பா கலைப்பொருட்களுடன் தொடர்புடையதாக அறியப்பட்டது. 1991-92 இல் பதான் மாவட்டத்தில் உள்ள லோத்தேஸ்வர் தொல்லியல் களத்தை அகழ்வாராய்ச்சி செய்த போது ஆனர்த்த பாரம்பரியம் ஒரு சுதந்திர பண்பாடாக அங்கீகரிக்கப்பட்டது. இந்த மட்பாண்டங்கள் ஜுனாகத் மாவட்டத்தின் மோதிபிப்லி மற்றும் தத்ரானாவில் கண்டெடுத்த மட்பாண்டங்கள், நகர்ப்புற அரப்பாவிற்கு முந்தைய சிந்துவெளி நாகரிக வகை மட்பாண்டங்களுடன்  தொடர்புடையவையாக இருந்தது. இந்த மட்பாண்டங்கள் சௌராஷ்டிராவில் உள்ள கோலா தோரோ மற்றும் கட்ச்சில் உள்ள சிகர்பூரில் உள்ள பாரம்பரிய அரப்பா மற்றும் சோரத் அரப்பான் கூறுகளின் இணைப்பிலும் காணப்படுகின்றன. ஆனர்த்தா பண்பாடு தொடர்பான தளங்கள் வடக்கு குஜராத்தில் உள்ள பதான் மாவட்டம், மெக்சனா மாவட்டம் மற்றும் பனஸ்கந்தா மாவட்டங்களில் அதிகம் காணப்படுகிறது. வடக்கு குஜராத்தில் உள்ள இந்த இடங்கள் தொல்லியல் மேடுகளில் அமைந்துள்ளது.
மட்பாண்டங்கள்
ஆனர்த்தா பண்பாட்டு காலத்திய மட்பாண்டங்களில் கடுமையான சிவப்புப் பாத்திரங்கள், சிறந்த சிவப்புப் பாத்திரங்கள், எரிக்கப்பட்ட சிவப்புப் பாத்திரங்கள் மற்றும் எரிந்த சாம்பல்/கருப்பு நிற மட்பாண்டங்கள் அடங்கும். இந்த பாரம்பரியத்தின் மட்பாண்டங்கள் கரடுமுரடானது. மேலும் நன்கு சுடப்பட்டவை. இம்மட்பாண்டங்கள் குறுகிய கழுத்து மற்றும் வீங்கிய உடல் கொண்ட பானைகள் அல்லது குடுவைகளாக உள்ளது. இந்த பாத்திரங்கள் சிவப்பு, கருப்பு மற்றும் வெள்ளை ஓவியங்களுடன் உள்ளது.
மேற்கோள்கள்
பகுப்பு:இந்தியத் தொல்லியற்களங்கள் பகுப்பு:குசராத்து பகுப்பு:குஜராத்தின் தொல்லியற்களங்கள்
மலைக்கோட்டை (திரைப்படம்)
மலைக்கோட்டை 2007ல் பூபதி பாண்டியன் இயக்கியத்தில் வெளிவந்த தமிழ் நகைச்சுவை காதல் திரைப்படமாகும். பூபதி பாண்டியன் திருவிளையாடல் ஆரம்பம், தேவதையைக் கண்டேன் திரைப்படத்தினை இயக்கியவர் ஆவார். இத்திரைப்படத்தில் விசால், பிரியாமணி ஆகியோர் நாயகன், நாயகியாக நடித்திருந்தார்கள்.
இத்திரைப்படத்திற்கு மலைக்கோட்டை என்று அழைக்கப்படும் திருச்சி நகரத்தினைச் சுற்றி கதையமைத்திருப்பதால் மலைக்கோட்டை என்றே பெயரிடப்பட்டது.
ஆதாரங்கள்
பகுப்பு:இந்தியத் தமிழ்த் திரைப்படங்கள் பகுப்பு:2007 தமிழ்த் திரைப்படங்கள் பகுப்பு:விஷால் நடித்த திரைப்படங்கள்
நங்காளி அய்யனார் கோயில்
நங்காளி அய்யனார் கோயில் தமிழ்நாட்டில் திருவாரூர் மாவட்டம், நங்காளி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் இல் லை சன்னதியும், இல் லை உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. பங்குனி மாதம் முக்கிய திருவிழா நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நியூ மெக்சிகோ மாநிலப் பல்கலைக்கழகம்
நியூ மெக்சிகோ மாநிலப் பல்கலைக்கழகம் (New Mexico State University), ஐக்கிய அமெரிக்காவின் நியூ மெக்சிகோ மாநிலத்தின் அரசு சார்புப் பல்கலைக்கழகமாகும். லாஸ் குரூசஸில் அமைந்துள்ள இப்பல்கலைக்கழகம் 1888 ஆம் ஆண்டு விவசாயக் கல்லூரியாகத் தொடங்கப்பட்டது. 26,400 மாணவர்களை உள்ளடக்கிய இப்பல்கலைக்கழகம் 1:19 என்னும் ஆசிரியர்:மாணவர் விகுதி கொண்டது. தொடர்ந்து பத்து ஆண்டுகளாக அமெரிக்காவின் தலைசிறந்த 100 பல்கலைக்கழகப் பட்டியலில் இது இடம் பெற்றுள்ளது. நாசா ஆராய்ச்சிக் கூடத்தின் புரிந்துணர்வு பல்கலைக்கழங்களில் இது முதல் 12 இடங்களில் உள்ளது இதன் சிறப்பம்சம் ஆகும்.
வெளி இணைப்புக்கள்
பகுப்பு:ஐக்கிய அமெரிக்கப் பல்கலைக்கழகங்கள்
சிச்சுவான்
சிச்சுவான் (Sichuan), தெற்கு சீனாவின் மாகாணம் ஆகும். இதன் தலைநகர் செங்டூ. “சிச்சுவான்” என்ற சொல்லுக்கு ”ஆற்றின் நான்கு சுற்றுகள்” என்று பொருள். 2009ம் ஆண்டின் கணக்கெடுப்பின் படி இதன் மக்கள்தொகை 8,16,20,000.
நிலநடுக்கம்
செப்டம்பர் 5, 2022 அன்று உள்ளூர் நேரம் 13.001 மணிக்கு சீனாவின் சிச்சுவான் மாகாணத்தில் 6.6 அளவுள்ள நிலநடுக்கம் ஏற்பட்டது.
இது செங்டூவுக்கு தென்மேற்கில் 226 கி.மீ தூரத்திலுள்ள மலைப்பகுதி நகரான லுடிங்வுக்கருகே மையம் கொண்டு 10 கிமீ ஆழத்தில் நிலநடுக்க அளவீட்டில் 6.6 மதிப்புடைய அளவில் தாக்கியது. இதில் குறைந்தது 46 பேர் இறந்தனர். 2022 யூன் மாதம் 6.1 என்ற அளவுள்ள நிலநடுக்கம் இங்கு ஏற்பட்டது. இங்கு 2008ஆம் ஆண்டு 8.0 அளவுள்ள நிலநடுக்கம் ஏற்பட்டதில் 70,000 பேர் இறந்தனர்.
வெளி இணைப்புகள்
பகுப்பு:சீனாவின் மாகாணங்கள்
அலெக்சாந்தர் வாலண்டினோவிச் சாகரோவ்
அலெக்சாந்தர் வாலண்டினோவிச் சாகரோவ் (Alexander Valentinovich Zakharov) (Александр Валентинович Захаров, பிறப்பு: ஜூன் 1, 1941) ஓர் உருசிய சோவியத் தலைமை அறிவியலாளரும் உருசிய விண்வெளி ஆராய்ச்சி நிறுவனத்தில் பணிபுரிந்த வானியலாளரும் ஆவார். இவர் தோல்வியில் முடிந்த செவ்வாய் 96, போபோசு- கிரண்ட் ஆகிய செவ்வாய்த் திட்டங்களின் தலைமை அறிவியலாளர் ஆவார்.
வாழ்க்கை
செவ்வாய் 96 திட்டம் முடிந்த மூன்று நாட்களுக்குப் பிறகு, சாகரோவ் விண்கலக் கட்டுபாட்டு அமைப்பில் தவறு இருந்த்தெனும் முடிவுக்கு வந்தார். எனவே செவ்வாய்க்குச் செல்லும் முயற்சியை மீண்டும் மேற்கொள்ள முன்மொழிந்துள்ளார்.
இவர் 1999 இல் போபோசு-கிரண்ட் பதக்கூறு கொணரும் திட்ட இயலுமையை மதிப்பிட்டு ஆயும் அறிவியலாளரானார்.
இவரை 2007 இல் மேட் கப்லான் புரூசு பெட்சு, டாம் டக்சுபரி ஆகியோருடன் இணைந்து கோள் வானொலி வாய்ப்பு பற்றி நேர்கானல் மேற்கொண்டனர்.
இவர் 2008 இல் கோளியல் கழகத்தின் வாழும் கோளிடைப் பறத்தல் செய்முறைக் குழுவின் உறுப்பினரானார். அப்போது, வாழ்தகவு உயிர் வாழ்தகவு பெட்டகத்தை மீளியல்பு பெட்டகமாகவும் மாற்றி வடிவமைப்பதற்கான பொறுப்பை ஏற்றார்.
போபோசு-கிரண்ட் தோல்வி குறித்து கோளியல் கழக உறுப்பினர்களுக்கு அறிக்கை அனுப்பினார். ஆய்கலம் 2012 ஜனவரி 15 இல் தென்பசிபிக் கடலில் வீழ்ந்ததும் இது உருசிய அறிவியல் குமுகாயத்துக்கு அவலம் ஊட்டிய நிகழ்ச்சி எனக் கூறினார். போபோசு மண் படக்கூறுகள் பெறப்பட்டிருந்தால் அவற்றின் ஆய்வு சூரினின் தொற்றம் பற்றிய கமுக்கங்களை அறிந்திருக்கலாம் எனவும் வாதிட்டார். பின்னர் இவர் இரியூடெர்சுக்கு ஆய்கலம் தாழ்புவி வட்டணையில் தடுமாறியதற்கு பல காரணங்களைக் கூறினாலும் தனித்த இந்த காரணத்தால் தான் எனப் பிரித்துக் கூறவில்லை. பிறகு பறப்பு அமைப்போ கணினி நிரலோ அடைந்த சிக்கலால், அதாவது அவை குறிப்பாக விண்வெளி கதிர்வீச்சுக்கு வடிவமைக்கப்படாததால் தோல்வி நேர்ந்திருக்கலாம் எனப் பரிந்துரைத்தார்.
இவர் செவ்வாய் அறிவியல் தேட்டம் பற்றி உரையாற்ற, 2012 ஆகத்து 13 இல் இருந்து 17 வரை சிங்கப்பூரில் உலகச் செந்தோசா தங்கிடத்தில் நடைபெற்ற ஆசியா ஓசியானியா புவி அறிவியல் கழக்க் கூட்டு மன்றத்துக்கு வரத் திட்டமிட்டுள்ளார்.
வெளி இணைப்புகள்
பகுப்பு:1941 பிறப்புகள் பகுப்பு:வாழும் நபர்கள் பகுப்பு:உருசிய அறிவியலாளர்கள் பகுப்பு:உருசிய வானியலாளர்கள் பகுப்பு:சோவியத் அறிவியலாளர்கள் பகுப்பு:சோவியத் வானியலாளர்கள்
வகையீடு (கணிதம்)
நுண்கணிதத்தில் வகையீடு (differential) என்பது சாரா மாறி x இல் ஏற்படும் மாற்றத்தைப் பொறுத்து சார்பு y = ƒ(x) இன் மதிப்பு அடையும் மாற்றத்தின் முதன்மைப் பகுதியைக் குறிக்கும்.
வகையீடு dy இன் வரையறை:
இங்கு f'(x) என்பது சார்பு ƒ இன் x ஐப் பொறுத்த வகைக்கெழு,  dx ஒரு கூடுதல் மெய்யெண் மாறி  (அதாவது x மற்றும் dx ஆகிய இரு மாறிகளில் அமைந்த சார்பு dy).
ƒ இன் x ஐப் பொறுத்த வகைக்கெழுவை லைப்னிட்சின் குறியீட்டில் எழுத, வகையீடு:
வரலாறு
சார்பு y = ƒ(x) இல் சாரா மாறி x இல் ஏற்படும் நுண்ணளவு மாற்றம் dx ஐப் பொறுத்து y இல் ஏற்படும் நுண்ணளவு மாற்றம் dy ஆக, வகையீடு லைப்னிட்சால் முதன்முதலாக அறிமுகப்படுத்தப்பட்டது. அதன் மூலம் x ஐப் பொறுத்த y இன் கணநேர மாறுவீதம், அதாவது வகைக்கெழு பின்வருமாறு தரப்பட்டது:
இதில் dy மற்றும் dx இரண்டும் அளவில் நுண்ணியளவானவையாக இருந்தாலும் dy/dx இன் மதிப்பு நுண்ணளவினதாக இல்லாமல் ஒரு மெய்யெண்ணாக இருக்கும்.
லைப்னிட்சின் இந்த நுண்ணளவுகளின் பயன்பாடு பரவலாக விமர்சனத்துக்கு உள்ளானது. லைப்னிட்சின் நுண்ணளவுகள் இல்லாமல் வகையீட்டை வரையறுத்தவர் பிரெஞ்சுக் கணிதவியலாளர் அகஸ்டின் லூயிஸ் கோஷி. வேறுபாட்டு ஈவுகளின் எல்லையாக வகைக்கெழு வரையறுக்கப்பட்டு, அதிலிருந்து வகையீடு வரையறுக்கப்பட்டது.
வரையறை
வகை நுண்கணிதத்தின் நவீன முறைகளில் வகையீடு பின்வருமாறு வரையறுக்கப்படுகிறது:
x எனும் ஒருமாறியில் அமைந்த சார்பு ƒ(x) இன் வகையீடு df, x , Δx ஆகிய இரு சாரா மெய்யெண் மாறிகளில் அமைந்த ஒரு சார்பு.
பல மாறிச் சார்புகளின் வகையீடுகள்
x1 மாறியைப் பொறுத்த y இன் பகுதி வகையீடு, x1 இல் ஏற்படும் மாறுதல்  dx1 ஆல்  y இல் ஏற்படும் மாறுதலின் முதன்மைப் பகுதியாகும்.
x1 ஐப் பொறுத்த y இன் பகுதி வகையீடு:
அனைத்து சாரா மாறிகளைப் பொறுத்த பகுதி வகையீடுகளின் கூடுதல் முழு வகையீடு ஆகும்:
உயர்வரிசை வகையீடுகள்
ஒருமாறியில் அமைந்த சார்பு y = ƒ(x) இன் உயர்வரிசை வகையீடுகள்:
பொதுவாக,
பண்புகள்
வகைக்கெழு, பகுதி வகைக்கெழு, முழு வகைக்கெழு ஆகியவற்றின் பண்புகளிலிருந்து வகையீட்டின் ஒத்த பண்புகளை நேரிடையாகப் பெறலாம். அப்பண்புகள்:
a, b இரு மாறிலிகள்; ƒ , g இரு வகையிடத்தக்க சார்புகள் எனில்,
ƒ, g இரு வகையிடத்தக்க சார்புகள் எனில்,
வெளி இணைப்புகள்
பகுப்பு:வகையீட்டு நுண்கணிதம்
எல்லா தேசங்களின் தேவாலயம்
எல்லா தேசங்களின் தேவாலயம் அல்லது வேதனையின் பேராலயம் (தேவாலயம்) எனப்படும் இது கெத்சமனே தோட்டத்தை அடுத்து, எருசலேமின் ஒலிவ மலையில் உள்ள ஓர் கத்தோலிக்க தேவாலயமாகும். இயேசு பிடிபட முன் செபம் செய்த அடிப்பாறை இங்கு இருப்பதால் இது ஒரு புனித இடமாக காணப்படுகிறது.
வெளி இணைப்புக்கள்
பகுப்பு:இசுரேலிலுள்ள தேவாலயங்கள்
மஞ்சூரியன் நாணல் கதிர்க்குருவி
மஞ்சூரியன் நாணல் கதிர்க்குருவி (Manchurian reed warbler)(அக்ரோசெபாலசு தேங்கோரம்) என்பது சதுப்பு-கதிர்க்குருவி (குடும்பம் அக்ரோசெபாலிடே)  வகையினைச் சார்ந்த ஓர் சிற்றினமாகும். இது முன்னர் "தொல்லுக கத்ரிக்குருவி" தொகுப்பில் சேர்க்கப்பட்டிருந்தது. வயல் கதிர்க்குருவி (அ. அக்ரிகோலா) துணையினமாக இது கருதப்பட்டது. இது கம்போடியா, சீனா, ஆங்காங், தென் கொரியா, லாவோஸ், உருசியா, தாய்லாந்து, வியட்நாம், மலேசியா மற்றும் மியான்மர் ஆகிய நாடுகளில் காணப்படுகிறது. இதன் இயற்கை வாழ்விடம் சதுப்புநிலங்கள் ஆகும். மஞ்சூரியன் நாணல் கதிர்க்குருவிவாழ்விட இழப்பால் அச்சுறுத்தலுக்கு உள்ளாகியுள்ளது.
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
இலங்கை மின்சார சபை
இலங்கை மின்சார சபை (Ceylon Electricity Board) என்பது இலங்கையிலுள்ள மிகப்பெரிய மின்சார வசதிகளை வழங்கும் நிறுவனம் ஆகும். இது 1969 ஆம்மு ஆண்டில்ழு நிறுவப்பட்டது. இலங்கையினதும் மின் உற்பத்தி, மின் பரிமாற்றம், மின் வழங்கல் என அனைத்து மின்சாரம் தொடர்பான விடயங்களையும் நிர்வகிப்பது இந்நிறுவனமே ஆகும். இதன் வாடிக்கையாளர்கள் 5.42 மில்லியன் மக்கள் ஆவர். இவர்களிடமிருந்து இந்நிறுவனம் 2014 ஆம் ஆண்ட்யில் மட்டும் 204.7 பில்லியன் இலங்கை ரூபாயை வருமானமாக ஈட்டியுள்ளது.
திருக்காளாப்பட்டி ஒய்ய வந்தம்மன் கோயில்
திருக்காளாப்பட்டி ஒய்ய வந்தம்மன் கோயில் தமிழ்நாட்டில் சிவகங்கை மாவட்டம், திருக்காளாப்பட்டி என்னும் ஊரில் அமைந்துள்ள கிராமக் கோயிலாகும்.
இலங்கை மின்சார சபை
மேற்கோள்கள்
பகுப்பு:இலங்கையில் மின்னாற்றல்
திருக்காளாப்பட்டி ஒய்ய வந்தம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒய்யவந்தான் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தெய்வம் (பழந்தமிழ்)
கடவுளுக்கும் இறைக்கும் கற்பிக்கப்பட்ட உருவங்களைத் தெய்வம் என்கிறோம்.
அண்டவெளியில் உள்ள அனைத்துப் பொருள்களும் ஒன்றோடொன்று உரசித் தேய்வதில் உயிரோட்ட ஆற்றல் பிறக்கிறது. இந்தத் தேய்தலில் பிறக்கும் ஆற்றலைத் தேய்வு < தேய்வம் < தெய்வம் என்றனர்.
கடவுளுக்கு கற்பிக்கப் பட்ட தெய்வம்
கடந்தும் உள்ளும் இருப்பது கடவுள் என்று பழந்தமிழர் நிறுவிய விண் என்கிற ஆற்றல் மூலத்திற்கு கற்பிக்கப்பட்ட தெய்வம் சேயோன் ஆகும். கடந்தும் உள்ளும் இருக்கிற மலையும் மலைசார்ந்த இடத்திற்கு சேயேன் தெய்வம் என்கிற உரிப்பொருள் ஆகும்.
இறைக்குக் கற்பிக்கப்பட்ட நாற்பெருந் தெய்வங்கள்
நிலம், நீர். தீ, காற்று என்கிற நாற்திரங்களும் விண்ணில் இறைந்து கிடப்பதால் அவ்வகை ஆற்றல் மூலங்களை இறை என்றனர் பழந்தமிழர்.
அடிக்குறிப்பு
பகுப்பு:தமிழ்ச் சொற்கள்
சூல்பனேஸ்வர் காட்டுயிர் காப்பகம்
சூல்பனேஸ்வர் காட்டுயிர் காப்பகம் (Shoolpaneshwar Wildlife Sanctuary) இந்தியாவின் குஜராத் மாநிலத்தின் நர்மதா மாவட்டத்தில் பரவியுள்ள சாத்பூரா மலைத்தொடரில் அமைந்த் காட்டுயிர் காப்பகம் ஆகும். இக்காட்டுயியர் காப்பகம் நர்மதா ஆற்றின் தெற்கு கரையில் 607.7 சதுர கிலோ மீட்டர் பரப்பளவில் பரவியுள்ளது. இக்காட்டுயிர் காப்பகம் குஜராத், மத்தியப் பிரதேசம் மற்றும் மகாராட்டிரா மாநிலங்களின் பொது எல்லைகளாகக் கொண்டுள்ளது.
இக்க்காட்டுயிர் காப்பகம் வறண்ட காடுகள், நதிக்கரை காடுகள், தேக்கு மரங்கள், வேளாண் நிலங்கள் மற்றும் இரண்டு நீர்த்தேக்கங்கள் கொண்டுள்ளது. இக்காட்டுயிர் காப்பகம் 1982-ஆம் ஆண்டில் நிறுவப்பட்டது. ராஜ்பிப்லா மலைகள் கொண்ட இக்காட்டுயிர் காப்பகத்தின் மிக உயர்ந்த மேட்டு நிலம் தன்மால் பகுதியில் உள்ளது.
மேற்கோள்கள்
பகுப்பு:இந்திய காட்டுயிர் காப்பகங்கள் பகுப்பு:தேசியப் பூங்காக்கள் பகுப்பு:குசராத்தில் சுற்றுலாத்துறை
அனகாபுத்தூர்
அனகாபுத்தூர் (ஆங்கிலம்:Anakaputhur) இந்தியாவின் தமிழ்நாடு மாநிலத்தில் அமைந்துள்ள செங்கல்பட்டு மாவட்டத்தில் இருக்கும் ஒரு நகராட்சி ஆகும்.இது தாம்பரம் மாநகராட்சியுடன் இனைக்கப்பட்டது
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 31,733 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். அனகாபுத்தூர் மக்களின் சராசரி கல்வியறிவு 74% ஆகும், இதில் ஆண்களின் கல்வியறிவு 80%,  பெண்களின் கல்வியறிவு 69% ஆகும். இது இந்திய தேசிய சராசரி கல்வியறிவான 59.5% விட கூடியதே. அனகாபுத்தூர் மக்கள் தொகையில் 12% ஆறு வயதுக்குட்பட்டோர் ஆவார்கள்.
தாம்பரம் மாநகராட்சியுடன் இணைத்தல்
3 நவம்பர் 2021 அன்று அனகாபுத்தூர் நகராட்சி,  தாம்பரம் மாநகராட்சியுடன் இணைக்கப்பட்டது.
மேலும் பார்க்க
பகுப்பு:செங்கல்பட்டு மாவட்டம் * பகுப்பு:சென்னை சுற்றுப் பகுதிகள்
பகுப்பு:தமிழ்நாடு மாநிலத்திலுள்ள ஊர்களும் நகரங்களும்
5-சல்போசாலிசிலிக் அமிலம்
சல்போசாலிசிலிக் அமிலம் (Sulfosalicylic acid) என்பது C7H6O6S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சிறுநீரில் புரதத்தின் அளவை உறுதிப்படுத்தும் சிறுநீர் சோதனைகளில் இது பயன்படுத்தப்படுகிறது. சிறுநீரில் கரைந்துள்ள புரதங்களை இவ்வேதிப்பொருள் வீழ்படிவாக்குகிறது. சிறுநீரின் கலங்கல் திறனைக் கொண்டு இது அளவிடப்படுகிறது.
5-சல்போசாலிசிலிக் அமிலம் தண்ணீருடன் சேர்க்கப்பட்டு சி.ஏ.எசு மதிப்பீட்டுக்கான சிடெரோபோன் சோதனையில் முன்பின் இயங்கும் கரைசலாக பயன்படுத்தப்படுகிறது.
மேற்கோள்கள்
பகுப்பு:பென்சீன் சல்போனிக் அமிலங்கள் பகுப்பு:கரிமச் சேர்மங்கள் பகுப்பு:சாலிசிலிக் அமிலங்கள்
கபூர் ஆணையம்
கபூர் ஆணையம் (Kapur Commission) மோகன்தாசு கரம்சந்த் காந்தியின் கொலைச் சதி குறித்து இந்தியாவின் மைசூரில் செயல்பட்ட விசாரணை ஆணையம் ஆகும்.
கபூர் ஆணையம்
1964ஆம் ஆண்டு காந்தி கொலை வழக்கில் சதிகாரர்கள் விடுவிக்கப்பட்டதும், புனேவில் நடந்த கொண்டாட்டங்களும், காந்தியைக் கொல்ல நாத்தூராம் கோட்சேவின் விருப்பம் தனக்குத் தெரியும் என்று பாலகங்காதர திலகரின் பேரன் கஜானன் விசுவநாத் கேட்கர் கூறிய கருத்தும் பொதுமக்களின் சீற்றம் மற்றும் பதக் கமிஷன் 22 மார்ச் 1965 தேதியிட்ட அறிவிப்பின் மூலம் உருவானது. கோபால் சுவரூப் பதக் மத்திய அமைச்சராகவும், பின்னர் மைசூர் மாநிலத்தின் ஆளுநராகவும் ஆனபோது, மோகன்தாஸ் கரம்சந்த் காந்தியைக் கொலை செய்யச் சதித்திட்டம் தீட்டியது குறித்த விசாரணை ஆணையமாக 1966 - கபூர் ஆணையம் அமைக்கப்பட்டது. இதுகுறித்து விசாரணை நடத்தி 21 நவம்பர் 1966 அன்று ஜே. எல். கபூர் ஆணையத் தலைவராக நியமிக்கப்பட்டார். இது உச்ச நீதிமன்ற நீதிபதி ஜீவன்லால் கபூரால் அமைக்கப்பட்ட ஒரு நபர் ஆணையமாகும். இந்த ஆணையத்துக்கு உதவ, மகாராட்டிர அரசாங்கத்தால் ஜி. என். வைத்யாவும், இந்திய அரசாங்கத்திற்காக கே. எசு. சாவ்லாவும் நியமிக்கப்பட்டனர். இந்த விசாரணை ஆணையத்திற்கு விதிமுறைகள் பின்வருமாறு:
இந்த ஆணையத்தின் பணியை முடிக்க மூன்று ஆண்டுகள் ஆனது. காந்தியின் பாதுகாப்பிற்குப் பொறுப்பானவர்கள் அலட்சியமாக நடந்து கொண்டதாகக் கடுமையாகக் குற்றம் சாட்டியது. இது நீதிமன்றத்தில் முன்னிறுத்தப்படாத பம்பாய் காவல்துறையினரால் பதிவு செய்யப்பட்ட வாக்குமூலங்களுடன் வழங்கப்பட்டது. குறிப்பாக சாவர்க்கரின் நெருங்கிய உதவியாளர்களான அப்பா ராமச்சந்திர காசர், அவரது மெய்ப்பாதுகாவலர் மற்றும் கஜானன் விஷ்ணு டாம்லே ஆகியோரின் சாட்சியங்களாகும். ஆணையம் ஆய்வு செய்த அப்பா ராமச்சந்திரா கசார் மற்றும் கஜானன் விஷ்ணு டாம்லே ஆகிய இருவரின் வாக்குமூலங்கள் ஏற்கனவே பம்பாய் காவல்துறையால் 4 மார்ச் 1948 அன்று பதிவு செய்யப்பட்டன.
ஆணையம் அமைய காரணமான நிகழ்வுகள்
நவம்பர் 12, 1964 அன்று, கோபால் கோட்சே, மதன்லால் பஹ்வா, விஷ்ணு கர்கரே ஆகியோரின் தண்டனைக் காலம் முடிந்து சிறையிலிருந்து விடுவிக்கப்பட்டதைக் கொண்டாடும் வகையில், புனேவில் ஒரு மத நிகழ்ச்சி ஏற்பாடு செய்யப்பட்டது. பால கங்காதர திலகரின் பேரன், கேசரியின் முன்னாள் ஆசிரியரும், தருண் பாரதத்தின் ஆசிரியருமான ஜி. வி. கேட்கர், இந்த விழாவுக்குத் தலைமை தாங்கியவர் ஆவார். இவர் நாதுராம் கோட்சே காந்தியைக் கொல்லும் யோசனைகளைச் சம்பவம் நிகழ்வதற்கு ஆறு மாதங்களுக்கு முன்பே வெளிப்படுத்தினார். இதனை கேட்கர் எதிர்த்துள்ளார். கேட்கர் இத்தகவலை பம்பாய் முதல் அமைச்சராக இருந்த பி.ஜி. கெரிடம் தெரிவிக்குமாறு பாலுகாகா கனிட்கருக்கு தகவல் கொடுக்கிறார். இந்தியன் எக்ஸ்பிரஸ் நவம்பர் 14, 1964 இதழில், கேட்கரின் நடத்தை பற்றி எதிர்மறையாகக் கருத்து தெரிவித்தது. காந்தியின் படுகொலையைப் பற்றி கேட்கரின் முன்னறிவிப்பு படுகொலைக்கு முந்தைய சூழ்நிலையில் மர்மத்தை மேலும் சேர்த்தது. கேட்கர் கைது செய்யப்பட்டார். மகாராஷ்டிரா சட்டப் பேரவை மற்றும் இந்திய நாடாளுமன்றத்தின் இரு அவைகளுக்கு வெளியையும் உள்ளேயும் பிரச்சனை ஏற்பட்டது. காந்தியின் மீது துப்பாக்கிச் சூட்டைத் தடுக்கக் கூடிய தகவல் இருந்தும், பொறுப்புடன் செயல்படத் தவறிய உயர் அதிகாரிகளின் தரப்பில் வேண்டுமென்றே கடமை தவறியதாகக் கருத்து நிலவியது. நாடாளுமன்ற உறுப்பினர்கள் 29 பேர் மற்றும் பொதுக் கருத்தின் அழுத்தத்தின் காரணமாக, அப்போதைய மத்திய உள்துறை அமைச்சர் குல்சாரிலால் நந்தா, காந்தி கொலைச் சதித் திட்டம் தொடர்பான விசாரணையின் பொறுப்பாளராக, நாடாளுமன்ற உறுப்பினரும், இந்திய உச்ச நீதிமன்றத்தின் மூத்த வழக்கறிஞருமான கோபால் சுவரூப் பதக்கை நியமித்தார். கனிட்கர் மற்றும் கேர் இருவரும் இறந்துவிட்டதால், மகாராட்டிர அரசாங்கத்துடன் கலந்தாலோசித்து பழைய பதிவுகளின் உதவியுடன் முழுமையான விசாரணையை நடத்த மத்திய அரசு முடிவு செய்தது. விசாரணை நடத்த மூன்று மாதங்கள் அவகாசம் பதக்கிற்கு வழங்கப்பட்டது. ஆனால் பதக் மத்திய அமைச்சராகவும், பின்னர் மைசூர் மாநில ஆளுநராகவும் நியமிக்கப்பட்டதால், விசாரணை ஆணையம் மறுசீரமைக்கப்பட்டு, இந்திய உச்ச நீதிமன்றத்தின் ஓய்வுபெற்ற நீதிபதி ஜீவன்லால் கபூர் விசாரணை நடத்த நியமிக்கப்பட்டார்.
பணிகள்
1966ஆம் ஆண்டு நவம்பர் 21 ஆம் தேதி காந்தியை கொலை செய்யச் சதித்திட்டம் தீட்டியது குறித்து விசாரணை நடத்த நீதிபதி ஜீவன்லால் கபூர் ஒரு நபர் ஆணையத்தின் தலைவராக நியமிக்கப்பட்டார். கபூர் ஆணையத்தின் விசாரணை செப்டம்பர் 30, 1969-ல் முடிக்கப்பட்டது. இந்த ஆணையம் 101 சாட்சிகளை விசாரித்தது. இந்திய அரசு மற்றும் மகாராட்டிர அரசுகளால் சமர்ப்பிக்கப்பட்ட 407 ஆவணங்கள், சாட்சிகளையும் இந்த ஆணையம் கவந்த்தில் கொண்டது. மொத்தம் 162 அமர்வுகளாக விசாரணை நடந்தது. இந்த ஆணையம் விசாரணைக்காக மும்பை, தில்லி, நாக்பூர், தார்வாடு, புனே, பரோடா மற்றும் சண்டிகர் ஆகிய இடங்களுக்குச் சென்றது. மகாராட்டிர மற்றும் இந்திய அரசாங்கங்களின் சார்பில் வழக்கறிஞர்கள் முறையே ஆர். எஸ். கோட்வால் மற்றும் பி. பி. லால் முறையே 37, 13 நாட்கள் தங்கள் தரப்பு வாதங்களை எடுத்துரைத்தனர். முதல் சாட்சியாக ஜி. வி. கேட்கர் விசாரிக்கப்பட்டார். ஜே. டி. நகர்வாலா மற்றும் மொரார்ஜி தேசாய் ஆகியோர் முறையே 15 மற்றும் 7 நாட்கள் விசாரிக்கப்பட்ட முக்கிய சாட்சிகள் ஆவர். ஜே. டி. நகர்வாலா காவல்துறை துணை ஆணையராக இருந்தவர். இவர் கொலை வழக்கின் விசாரணை அதிகாரியாக நியமிக்கப்பட்டார். மொரார்ஜி தேசாய் அப்போதைய பம்பாய் மாநிலத்தின் முதலமைச்சராக இருந்தார்.
கண்டுபிடிப்புகள்
டெல்லி காவல்துறைத் தலைவர், சஞ்சீவியின் விசாரணையில் பல்வேறு குறைபாடுகளை ஆணையம் சுட்டிக்காட்டியது. டெல்லி விசாரணையைச் சுருக்கமாக ஆணையம் கீழ்க்கண்டவாறு குறிப்பிட்டது.
வெடிகுண்டு வழக்கின் விசாரணையில் புத்திசாலித்தனமாக செயல்பட்டதற்கான புது தில்லியில் உள்ள அதிகாரிகளின் உறுதியான ஆதாரங்கள் எவையும் இல்லை. மும்பையில் நடந்த விசாரணையில் ஆணையம் இதனைக் கவனித்தது கொலைக்குப் பிறகு, இந்தியா முழுவதும் காவல்துறை திடீரென விழிப்புணர்வை ஏற்படுத்தியது, நிகழ்விற்கு முன் எந்த ஆதாரமும் தகவலும் இதுகுறித்து இல்லை. நூரானியின் கூற்றுப்படி, கபூர் ஆணையத்தில் நீதிமன்றத்தில் முன்னிலைப்படுத்தப்படாத ஆதாரங்கள் வழங்கப்பட்டன; குறிப்பாக சாவர்க்கரின் நெருங்கிய உதவியாளர்களான அப்பா ராமச்சந்திர காசர், அவரது மெய்க்காப்பாளர் மற்றும் கஜானன் விஷ்ணு டாம்லே ஆகியோரின் சாட்சியம். சாவர்க்கரின் ஒப்புதல் வாக்குமூலத்திற்கு ஆதாரம் இல்லாத காரணத்திற்காக நீதிமன்றம் சாவர்க்கரை விடுவித்தது. இருப்பினும், நீதிபதி கபூரின் புலன் விசாரணை முடிவுகள் அனைத்தும் மிகவும் தெளிவாக உள்ளன: "இந்த உண்மைகள் அனைத்தும் சாவர்க்கரும் அவரது குழுவினரும் செய்த கொலைச் சதியைத் தவிர வேறு எந்த தகவலும் இல்லை."
மேற்கோள்கள்
பகுப்பு:இந்திய ஆணைக்குழுக்கள் பகுப்பு:மகாத்மா காந்தியின் படுகொலை
செந்தரமாக்கம்
மிக முந்திய எடுத்துகாட்டுகள்
சிந்துவெளி நாகரிகம் செந்தர எடைகளையும் அளவுகளையும் உருவாக்கிப் பயன்படுத்தியது. மையப்படுத்திய எடைகளும் அளவுகளும் சிந்துவெளி வணிகருக்கு வணிகத்தை எளிமையாக்கியுள்ளது. சிறிய எடைகள் ஆடம்பர நுண்பொருள்களை நிறுக்கவும் பெரிய எடைகள் உணவு போன்ற பேரளவு பொருட்களை நிறுக்கவும் பயன்பட்டுள்ளன. எடைகள் செந்தர அலகு எடையின் மடங்குகளில் வகைபடுத்தப்பட்டுள்ளன. கட்டுமானத் தொழில்நுட்பச் செந்தரங்கள் அளவைக் கருவிகளிலும் முறைகளிலும் பயன்பட்டுள்ளன.கட்டுமான அளவுகளும் கோண அளவுகளும் துல்லியமாகப் பயன்படுத்தப்பட்டுள்ளன. உலோத்தல், சுர்கோட்ட்டா, காளிபங்கன், தோலவீரா அரப்பா, மொகஞ்சதோரா ஆகிய ந்கரங்களைத் திட்டமிட்டு அமைப்பதில் நீள அளவுகளுக்கான சீரான அலகுகள் பயன்பாட்டில் இருந்துள்ளன. சிந்துவெள் அளவுகளும் எடைகளும் பாரசீகத்துக்கும் நடுவண் ஆசியாவுக்கும் பரவியுள்ளன; அங்கே அவை களத்துக்கு ஏற்ப மாற்றப்பட்டுள்ளன. சிகியோ இவாட்டா பின்வருமாறு சிந்துவெளி அகழாய்வில் எடுக்கப்பட்ட எடைகள் பற்றிக் கூறுகிறார்:
18 ஆம் நூற்றாண்டு முயற்சிகள்
தொழிற்புரட்சிக்குப் பின் தொழிலகத்திலும் வணிகத்திலும் செந்தரங்களை நடைமுறைப்படுத்த வேண்டிய தேவை ஏற்பட்டது. குறிப்பாக உயர்துல்லிய எந்திர உளிகளும் இடைமாற்றவல்ல எந்திரப் பாகங்களும் இன்றியமையாதன ஆகின.
என்றி மவுத்சுலே 1990 இல் முதல் தொழிலக நடைமுறைக்கேற்ற திருகு வெட்டும் கடைசல் எந்திரத்தை உருவாக்கினார். இது முதன்முதலாக திருகு மரையளவுகள் செந்தரமாக உதவியது. எனவே, நடைமுறையில் இடைமாற்றவல்ல பாகங்கள் உருவாக வழிவகுத்தது (இந்த எண்ணக்கரு முன்னமே மரைகளுக்கும் மரையாணிகளுக்கும் உருவாகத் தொடங்கி இருந்தது.
இதற்கு முன்பு திருகுப் புரிகள் செதுக்கியும் அராவியும் செய்யப்பட்டன ( இப்பணி திறமை மிகுந்த பணியாளர்களின் கைகளால் செய்யப்பட்டது). அப்போது மரைகளே இல்லை அல்லது அருகியே இருந்துள்ளன; பொன்மத் திருகுகள் செய்யப்பட்டால் அவை மரவேலைகளிலேயே பயன்பட்டன. பொன்ம மரையாணிகள் மரச்சட்டத்தில் ஊடுருவி அடுத்தப் பக்கத்தில் அமைந்த இணைப்பிகள் அல்லது கோர்ப்பிகள் மரையில்லாத முறிகளிலேயே இணைக்கப்பட்டன ( இது தட்டியோ அல்லது அடைவலயம் செருகியோ மேற்கொள்ளப்படும்). மவுத்சுலே திருகுப் புரிகளைச் செந்தரப்படுத்தினார். மேலும், அவர் தன் பணிப்பட்டறையில் அச்செந்தரங்களின்படி பொருந்தும் மரைகளையும் மறையாணிகளையும் செய்ய ஏற்ற உளிகளையும் அச்சுகளையும் உருவாக்கினார். எனவே குறிப்பிட்ட அளவு மரையாணி அதற்குரிய அதே அலவுள்ள மரையில் கச்சிதமாகப் பொருந்தியது. இது பணிப்பட்டறைத் தொழில்நுட்பத்தில் ஏற்பட்ட மாபெரும் முன்னேற்றமாக விளங்கியது.
வெளி இணைப்புகள்
பகுப்பு:செந்தரங்கள்
எரணம்பட்டி ஊராட்சி
எரணம்பட்டி ஊராட்சி (Eranampatti Gram Panchayat), தமிழ்நாட்டின் தேனி மாவட்டத்தில் உள்ள சின்னமனூர் வட்டாரத்தில் அமைந்துள்ளது. இந்த ஊராட்சி, போடிநாயக்கனூர் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1653 ஆகும். இவர்களில் பெண்கள் 820 பேரும் ஆண்கள் 833 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இமோய்னு
இமொய்னு (எமொய்னு) என்பது வீடு, அடுப்பு, குடும்பம், நெருப்பிடம், சமையலறை, செல்வம், அமைதி மற்றும் செழிப்பு ஆகியவற்றுடன் தொடர்புடைய தெய்வமாகும். இது மெய்டேய் புராணங்களிலும் பண்டைய காங்கிலிபாக்கின் மதத்திலும் ( பழங்கால மணிப்பூர் ) அறியப்படும் தெய்வமாகும். அவர் லீமரேல் சிதாபியுடன் தொடர்புடையவர். அவர் லீமரேல் சிதாபி தெய்வத்தின் அவதாரங்கள் அல்லது பிரதிநிதித்துவங்களில் ஒன்றாகக் கருதப்படுகிறார்.
மெய்டேய் புராணங்களில், இமோய்னு நகைச்சுவை உணர்வுக்காக அறியப்படுகிறார். பொதுவாக, அவர் "வயதான பெண்" என்று சித்தரிக்கப்படுகிறார். ஏனெனில் அவரது பெயர் மெய்டேய் மொழியில் " பெரிய பாட்டி " என்று பொருள்படும்.
இமொய்னு, பந்தொய்பி மற்றும் பௌவொய்பி போன்ற பிற தெய்வங்களின் ஆளுமை, மெய்தி பெண்களின் தைரியம், தைரியம், சுதந்திரம், நீதி மற்றும் சமூக மரியாதை ஆகியவற்றைச் சித்தரிக்கிறது.
விளக்கம்
டாக்டர். பராட், இமொய்னு அஹோங்பியை (எமோயினு அஹோங் அச்சௌபி) தேவி லீமாரல் சிதாபியின் மற்றொரு வடிவமாக விவரித்தார். லீமரேல் சிதாபி உயர்ந்த தாய். இமொய்னு எப்போதும் வளமான பெண்ணாகக் கருதப்படுகிறார். அவர் எப்போதும் மனிதகுலத்திற்கு செல்வத்தையும் செழிப்பையும் தருகிறார். அவர் மனித தோற்றத்துடன் காட்டப்பட்டாளர். நெருப்பு அடுப்புக்கு அருகில் வசிக்கிறார். தெய்வம் மனிதர்களின் நன்னடத்தை மற்றும்ஒழுக்கததைக் கட்டுப்படுத்தி ஒழுங்குபடுத்துபவர் என்று நம்பப்படுகிறது.
இமொய்னு அஹோங் அச்சௌபி செல்வம் மற்றும் செழிப்பு தவிர, நல்ல ஒழுக்க நடத்தைக்கான தெய்வம். ஒரு சமூக நடத்தை விதியாக, மெய்டேயப் பெண்கள் தெய்வங்களின் பிரார்த்தனை மற்றும் வழிபாட்டிற்குப் பிறகு மட்டுமே வீட்டை விட்டு வெளியே செல்ல வேண்டும். வீடு திரும்பியதும் தெய்வத்தை வேண்டிக் கொள்ள வேண்டும்.
உரைகள்
தெய்வத்தின் விளக்கத்தைக் குறிப்பிடும் பல பண்டைய நூல்கள் உள்ளன. அவற்றில் சில "இமொய்னு தெங்கரோல், "எமொய்னு மிங்கெய்ரோல்", "யும்ஷரோல்", "மலெம் சுக்கோங் புயா" மற்றும் பல.
புராணம்
"லைரெம்பி நோங்கும்லோல்" என்ற பண்டைய மெய்டேயின் உரையின்படி, வானக் கடவுள் சலைலென் சிதாபாவுக்கு ஏழு மகள்கள் உள்ளனர். அந்த ஏழு மகள்களையும் மனித நாகரிகத்தை செழிக்கவைக்கும் பணிக்காக சலைலென் பூமிக்கு அனுப்பினார். அனைத்து தெய்வங்களுக்கும் மனிதகுலத்திற்குத் தங்கள் சேவையைச் செய்ய ஒரு குறிப்பிட்ட பணி வழங்கப்பட்டது. அந்த நிகழ்வில், ஒரு தெய்வத்திற்கு அமைதி, செல்வம் மற்றும் செழிப்புடன் தொடர்புடைய பணி வழங்கப்பட்டது. பின்னர், அவர் "இமொய்னு அஹோங்பி" என்று அறியப்பட்டார்.